Октавио Пас
Корито

Превод от испански: Александър Муратов, Атанас Далчев, 1968

chitanka.info

На пространството потрепването чуй.

Това са барабаните на лятото горещо.

Стъпките на упорития сезон

по жаравата на цялата година.

Това е неговия шум

от крила и от гърмящи змии.

Пращението на земята

под облеклото й от корени и насекоми.

Жаждата се буди и гради

своите големи клетки от стъкло.

Там ти пееш свойта песен гневна,

своята щастлива песен

на вода пленена.

Там ти пееш гола,

със гърди и със корем изцапан,

с изцапано от тичинков прашец лице.

Над отменения пейзаж

твойта сянка е страна от птици,

които слънцето във миг разпръсва.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.